CELEX: 32016R2345
Language: hu
Date: 2016-12-14 00:00:00
Title: A Bizottság (EU) 2016/2345 végrehajtási rendelete (2016. december 14.) a 262/2009/EK rendelet és az 1079/2012/EU végrehajtási rendelet az ICAO-rendelkezésekre vonatkozó hivatkozások tekintetében történő módosításáról (EGT-vonatkozású szöveg )

21.12.2016   
            
            
               HU
            
            
               Az Európai Unió Hivatalos Lapja
            
            
               L 348/11
            
         A BIZOTTSÁG (EU) 2016/2345 VÉGREHAJTÁSI RENDELETE
   (2016. december 14.)
   a 262/2009/EK rendelet és az 1079/2012/EU végrehajtási rendelet az ICAO-rendelkezésekre vonatkozó hivatkozások tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   Tekintettel az Európai Légiforgalmi Szolgáltatási Hálózat átjárhatóságáról szóló, 2004. március 10-i 552/2004/EK európai parlamenti és tanácsi rendeletre (1) és különösen annak 3. cikke (5) bekezdésére,
   Az Egységes Égbolt Bizottsággal való konzultációt követően,
   mivel:
   
               (1)
            
            
               A 262/2009/EK bizottsági rendelet I. melléklete (2) hivatkozásokat tartalmaz számos előírásra, melyek a Chicagói Egyezmény 10. melléklete III. és IV. kötetében kerülnek meghatározásra, pontosabban a következőkben: III. kötet, első kiadás (a 79. módosítással együtt), valamint IV. kötet, harmadik kiadás (a 77. módosítással együtt). A 262/2009/EK rendelet elfogadását követően az ICAO módosította a Chicagói Egyezmény 10. mellékletének több rendelkezését, legutóbb a következőket: III. kötet, második kiadás (a 90. módosítással együtt), valamint IV. kötet, ötödik kiadás (a 89. módosítással együtt). A 262/2009/EK rendeletben foglalt, a Chicagói Egyezmény 10. mellékletére vonatkozó hivatkozásokat ezért naprakésszé kell tenni annak érdekében, hogy a tagállamok eleget tudjanak tenni nemzetközi jogi kötelezettségeiknek és biztosítani tudják az összhangot az ICAO nemzetközi szabályozási keretével.
            
         
               (2)
            
            
               Az 1079/2012/EU bizottsági végrehajtási rendelet II. melléklete (3) hivatkozásokat tartalmaz számos előírásra, melyek a Chicagói Egyezmény 10. melléklete III. kötetében kerülnek meghatározásra, pontosabban a következőben: III. kötet, második kiadás (a 85. módosítással együtt). Az 1079/2012/EU rendelet elfogadása óta a Chicagói Egyezmény 10. mellékletében szereplő előírások egy részét az ICAO már módosította, legutóbb a 90. módosítás beillesztésével a III. kötet második kiadásba. Az 1079/2012/EU rendelet II. melléklete hivatkozásokat tartalmaz olyan rendelkezésekre is, amelyek a 4444. sz. ICAO PANS-ATM dokumentumban, nevezetesen annak 2007. évi 15. kiadásában szerepelnek. Az 1079/2012/EU vágrehajtási rendelet elfogadása óta a 4444. sz. dokumentum mellékletében szereplő előírások egy részét az ICAO már módosította, legutóbb a 6. módosítás beillesztésével. Az 1079/2012/EU rendeletben foglalt, a Chicagói Egyezmény 10. mellékletére és a 4444. sz. dokumentumra vonatkozó hivatkozásokat ezért naprakésszé kell tenni annak érdekében, hogy a tagállamok eleget tudjanak tenni nemzetközi jogi kötelezettségeiknek és biztosítani tudják az összhangot az ICAO nemzetközi szabályozási keretével.
            
         
               (3)
            
            
               A 262/2009/EK rendeletet és az 1079/2012/EU végrehajtási rendeletet ezért ennek megfelelően módosítani kell,
            
         ELFOGADTA EZT A RENDELETET:
   1. cikk
   A 262/2009/EK rendelet I. mellékletének szövege helyébe a következő szöveg lép:
   
      
         „A 3. cikk (1) bekezdésében és a III. melléklet 2. pontjában említett ICAO-előírások
      
      
               
                  1.
               
               
                  Az ICAO 10. melléklete »Légiforgalmi távközlés« IV. kötete »Ellenőrző- és összeütközést elhárító rendszerek« 3. fejezetének »Ellenőrző rendszerek« 3.1.2.5.2.1.2. szakasza »IC: lekérdezési kód« (ötödik kiadás, 2014. július, a 89. módosítással együtt).
               
            
               
                  2.
               
               
                  Az ICAO 10. melléklete »Légiforgalmi távközlés« III. kötete »Távközlő rendszerek« 5. fejezetének »SSR S-módú levegő-föld összeköttetés« 5.2.9. szakasza »Az adatkapcsolat teljesítőképesség jelentés« (második kiadás, 2007. július, a 90. módosítással együtt)”.
               
            
   2. cikk
   Az 1079/2012/EU rendelet II. mellékletének szövege helyébe a következő szöveg lép:
   
      
         „A 4. és 8. cikkben említett ICAO-rendelkezések
      
      
               
                  1.
               
               
                  A Chicagói Egyezmény 10. melléklete III. kötete 2. része 2. fejezetének »Légiforgalmi mozgószolgálat« 2.1. szakasza »A VHF-tartományú levegő-föld kommunikáció rendszerjellemzői« és 2.2. szakasza »A földi berendezések rendszerjellemzői« (második kiadás, 2007. július, a 85. módosítással egybeszerkesztve).
               
            
               
                  2.
               
               
                  A Chicagói Egyezmény 10. melléklete III. kötete 2. része 2. fejezete »Légiforgalmi mozgószolgálat« 2.1. pontjának »A VHF-tartományú levegő-föld kommunikáció rendszerjellemzői« 2.3.1. pontja »Adásfunkció« és 2.3.2. pontja »Vételi funkció«, kivéve a 2.3.2.8. alpontot »VDL – Interferenciamentes teljesítmény«, (második kiadás, 2007. július, a 90. módosítással együtt).
               
            
               
                  3.
               
               
                  A 4444. sz. ICAO PANS-ATM dokumentum »8,33 kHz-es csatornatávolság« 12.3.1.5. pontja (2007., 15. kiadás, a 6. módosítással egybeszerkesztve)”.
               
            
   3. cikk
   Ez a rendelet az Európai Unió Hivatalos Lapjában való kihirdetését követő […] napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. december 14-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 96., 2004.3.31., 26. o.
   
   
      (2)  A Bizottság 262/2009/EK rendelete az egységes európai égbolt S-módú lekérdezési kódjainak összehangolt kiosztására és használatára vonatkozó követelmények megállapításáról (HL L 84., 2009.3.31., 20. o.).
   
      (3)  A Bizottság 1079/2012/EU végrehajtási rendelete (2012. november 16.) az egységes európai égbolton belüli beszédüzemű kommunikáció csatornatávolságára vonatkozó követelmények megállapításáról (HL L 320., 2012.11.17., 14. o.).